จะถ่ายแข็งมากเลยค่ะ ถ่ายยากด้วย จะนั่งนานไม่ได้เลย มีบวมด้วยตอนนี้ ค่ะ
สวัสดีค่ะ ริดสีดวงทวารเป็นโรคที่เกิดจากการโป่งพองของเส้นเลือดบริเวณทวารหนักหรือส่วนปลายของลำไส้ใหญ่ที่อยู่ติดกับทวารหนัก ทำให้มีอาการคล้ายติ่งยื่นออกมาจากทวารหนัก หรือถ้ายังเป็นไม่รุนแรงมากอาจจะมีติ่งยื่นออกมาเวลาเบ่งอุจจาระเท่านั้น ริดสีดวงทวารหนักอาจจะมีอาการปวด เจ็บ หรือคันบริเวณทวารหนัก ถ่ายลำบาก หรือถ่ายอุจจาระมีเลือดสดปนออกมาโดยการถ่ายแข็ง ถ่ายลำบากเป็นปัจจัยหลักของการเกิดโรคนี้และทำให้โรคนี้แย่ลง ตอนนี้สิ่งที่ทำได้เองเบื้องต้น คือ ควรรับประทานอาหารที่มีพืชผักผลไม้ที่มีกากใยสูง ดื่มน้ำเปล่าอย่างน้อยวันละ 1-2 ลิตร พยายามอย่ากลั้นอุจจาระนานๆ และหลีกเลี่ยงการเบ่งอุจจาระค่ะเพราะจะทำให้อุจจาระที่แข็งบาดบริเวณเยื่อบุทวารหนัก มีแผลมากขึ้นไปอีกแต่ถ้าเจ็บมากๆ มีก้อนปวด บวมออกมาชัดเจน อาจจะเป็นภาวะริดสีดวงรุนแรง ริดสีดวงขาดเลือดคาอยู่ข้างนอก ซึ่งเหล่านี้เป็นภาวะที่ควรรีบไปพบแพทย์เพื่อตรวจประเมินและรับการรักษาอย่างเหมาะสมด้วยยาหรือหัตถการใดๆที่ทำลายเส้นเลือดบริเวณนั้นต่อไป